Argentínsky hráč na MS 2007
**Hokej na kolieskových korčuliach** je kolektívny šport, populárny hlavne v latinských krajinách. V súčasnosti sú v tomto športe najúspešnejšie krajiny Argentína, Portugalsko, Španielsko a Taliansko. V klubovom meradle sa za najlepší považuje španielsky celok FC Barcelona.

Svetové medzinárodné podujatia organizuje medzinárodný výbor CIRH, ktorý patrí pod svetovú korčuliarsku federáciu FIRS. V Európe túto funkciu plní európsky výbor CERH, ktorý patrí pod európsku korčuliarsku konfederáciu CERS. V roku 1992 bol ukážkovým športom na olympiáde v Barcelone.

Hokej na kolieskových korčuliach patrí medzi veľmi rýchle športy, čo spôsobuje menšie problémy pri televíznych prenosoch. Aby bolo loptičku v televízii lepšie vidieť, nové palubovky sú stavané v modrom alebo bielom prevedení.

História
--------

Prvý zaznamenaný zápas v hokeji na kolieskových korčuliach sa hral v roku 1878 v Londýne, v Británii. Spočiatku bol šport nazývaný "roller polo" (v dôsledku zavedenia športu "Pólo" v roku 1876). V roku 1882 prenikol aj do USA, kde vznikla aj prvá liga "Roller Polo League". Od roku 1901 začínajú aj v Európe vznikať prvé organizované súťaže. V roku 1936 sa konali prvé majstrovstvá sveta mužov. Na Panamerických hrách 1979 debutoval hokej ako jeden zo športov, a v roku 1992 bol ukážkovým športom na OH 1992 v Barcelone.

Na začiatku 20.storočia hrali hokej na kolieskových korčuliach aj dve slávne hviezdy nemého filmu Stan Laurel a Charlie Chaplin.

Hra
---

Hru hrajú dve 5-členné družstvá (štyria v poli a 1 brankár), ktoré sa za pomoci ohnutých palíc (hokejok) snažia dostať loptičku do brány súpera. Hra trvá 2x25 minút, pričom časomiera sa zastaví, ak sa zastaví (odpíska) aj samotná hra (podobne ako pri ľadovom hokeji). Každý tím musí mať minimálne 5 a maximálne 10 hráčov (vrátane náhradného brankára). Ihrisko musí mať rozmery minimálne 34 x 17 a maximálne 44 x 22 m,má byť potiahnuté protišmykovým materiálom a musí mať zaoblené rohy s mantinelmi minimálne 20 cm vysokými.

Výstroj
-------

* Hokejka hráčaHokejka hráča
* Hokejka brankáraHokejka brankára
* Kolieskové korčuleKolieskové korčule
* LoptičkaLoptička

Dresy sú podobné ako pri futbale s ponožkami až ku kolenám. Hokejky sú väčšinou z dreva dlhé od 90 – 115 cm, s šírkou do 5 cm a váhou do 500 g. Loptička je vyrobená z vulkanizovanej gumy, meria 23 cm v priemere a váži 155 g. Hráči, takisto ako aj brankár, používajú ochranné pomôcky.

Štáty, v ktorých sa hrá hokej
-----------------------------

### Európa

* Albánsko, Andorra, Anglicko, Arménsko, Belgicko, Česko, Dánsko, Francúzsko, Grécko (?), Holandsko, Chorvátsko (?), Írsko, Izrael, Katalánsko, Maďarsko (?), Nemecko, Nórsko, Poľsko (?), Portugalsko, Rakúsko, Rumunsko (?), Rusko, San Marino, Slovinsko, Srbsko (?), Škótsko, Španielsko, Švédsko, Švajčiarsko, Taliansko

### Amerika

* Argentína, Barbados, Brazília, Dominikánska republika, Ekvádor, Guatemala, Čile, Kanada, Kolumbia, Kostarika, Kuba, Mexiko, Portoriko, USA, Uruguaj, Venezuela

### Ázia

* Bangladéš, Čína, Filipíny, Hongkong, India, Irán, Japonsko, KĽDR, Kórejská republika, Macao, Malajzia, Pakistan, Singapur, Taiwan

### Afrika

* Angola, Egypt, Južná Afrika, Líbya, Mozambik, Tunisko

### Oceánia

* Austrália, Nový Zéland

Pozri aj
--------

* Inline hokej
* Majstrovstvá sveta v hokeji na kolieskových korčuliach

Externé odkazy
--------------

* Oficiálna stránka FIRS (po anglicky)
* Oficiálna stránka CIRH Archivované 2014-05-18 na Wayback Machine (po anglicky)
* hokejové odkazy z celého sveta (po anglicky)
* novinky zo sveta kolieskového hokeja (po anglicky)
* svetový kolieskový hokej Archivované 2010-06-17 na Wayback Machine (po francúzsky)
* výsledky zo sveta kolieskového hokeja (po anglicky)
* najväčšie fórum o kolieskovom hokeji Archivované 2010-02-14 na Wayback Machine (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Hokej na kolieskových korčuliach**

  


| * z
* d
* u
Hokejová rodina |
| --- |
| Bandyhokej • Broombal • Florbal • Hokejbal • Inline hokej • Inline skater hockey • Hokej na kolieskových korčuliach • Ľadový hokej • Podhladinový hokej • Pozemný hokej • Ringette |